Wayi dzó amǒs tē nâ: mavə́ wa ngǎŋ, ǎ Ńtondôbə, amú ólún ō ḿbə̄ wógo ai ma ó vɔ́bi yǎ, ḿból ólūn wóe ó vɔ́bi ya, ńdɔ̄ hḿ waa wá vɔ́li ma ! 2Ényē nyɔ́, Zambá Ńkode wama, mə bələ́ ndi ai nyé, mǎkɔ̌n kīg fə wɔ̌ŋ, amú á nə ngul dzam ai dziá dzáma, və Ǹtondôbə énye ǎ kode ma !" 3Myǎyi láb mə̄ndím ai miǹtag á bitam bí ákode. 4Myǎyi dzó ámǒs tē nâ: "Váán Ǹtondôbə ngǎŋ, yédégán dzwé díé, kadán məyɔŋ biyə̌ŋ bí mam bíé béndégán nâ dzwé díé ńdɔ̄ ládɔ. 5Yiágán Ǹtondôbə, amú ā bɔ̄ mə́sīmbá yā sí ésə yǎ yəan yəm. 6Bomó áyéngá miǹtag ai məfon, wa ǹtɔbɔ yǎ Síon amú á nə anén ábuí ábə wa, M̀fúfúbu yǎ Ísraɛ̂l.